एनदिएफबि नि गायसनगिबि आफादगिरि रन्जन दैमारि बिथाङा माब्ला जेल निफ्राय उदां जागोन।  बि टि आर गोरोबथानि सागानगिरि आरो बारग' एन डि एफ बि नि गाइसनगिरि रन्जन दैमारिनि हियरिंआ आ दिनै जागोन।  बेयो मोजाङै मोजां जोबलांनानै थाबैनो उदां जानायखौ हास्थायनानै मैया मोनाबिलि नि समाव उदालगुरि जिल्ला BONSU आ आलारि बाथि फोजोंनानै आर'ज खालामदों।  बिथाङा जाहाथे थाबैनो उदां जानानै बर हारि नि थाखाय मोजां खामानि मावलाङो बेखौ नो लुबैदों होनना फोरमायो।
 जों सावरायलायनानै सो जेंना फोरखौ सुस्रांनागोन, पिआईएल होनानै नङा, जोंनि फारागफोरखौ फोजोबननानै जों माबोरै खौसे जानो हायो बेखौ नाजालांबाय थानो नांगोन, जयै माबोरै खामानि मावनो हायो बेखौ नाजानांगौ।  जों बरफोरनो दायो खौसेथि राजखान्थियारि सांवसारनायसो नांगौ, हाथियार नांला, बेखौ लाबोनो हायोब्ला थाबोनाय थांखि फोर, मावनो लानाय, गासैबो दाबि फोरा नो जाफुंगोन।  बेखौ बिकेदाब्लिउएसि नि गाहाय मिहिनिस्वर बसुमतारि बिथाङा बुंदों।  बिथाङा लोगोसे गोदोनि दैदेनगिरिफोरखौ मान सन्मान होनो रोंनांगौ होनना बो बुंबावो।  आगु नि दैदेनगिरिफोरा माबायदि गिलु बालु थासारि जों जुजिबोदोंमोन, दानि थासारि आ बै सम नि थासारि जों गोरोबा।  सानसुमा खुंगुर बैसुमुथियारि बिथांमोना बै समाव हारसा फोरा बर हारि खौ नो फोजोबस्रांनो नागिरनाय, पुलिस मिलिटारि लगायनानै बुथारग्लुंनाय, जोबथेसालि आव सोनाय, जिनाहारि खालामजानाय बायदि जाथायफोरजों सौसिबोनांदों, बेनि गोबां फोरमान बो थालांदों, बेफोरखौ बावनानै थाबा जाया, बै समाव माबायदि थासारि आव थानानै खामानि मावनांदोंमोन, बर फरायसा आफाद आव थानानै खामानि मावनांदोंमोन बेफोरखौ दिनै नि दैदेनगिरिफोरा बुजिनो नाजायोब्ला मोजां, बिथांमोना मा बिहोमा होलांदों बेखौ ईसे बुजिनो नाजायोब्ला मोजां आरो सिनियर फोरखौ सन्मान होनायखौ लाखियोब्ला मोजां।  बांद्राय सिमा गैयि बाथ्रा बुंनाय आ जाया।  बयहाबो उदां यै बुंनायनि मोनथाय दं, नाथाय जानला मानला सोदोब बाहायनानै बुंबानो जाया, रायनाय मुं सुनाय आ जाया।  मुसुखा बानायनानै सावनाय आ जायो, नाथाय जोनाय, गाग्लिनाय आ बारा जादों होनना बो बुंबावदों बिथाङा।
 बे रायजो नि गुबुन गुबुन जायगा याव आलु पियाज नि बेसेन आव बमा मोनो।  गोसो जायोब्ला नो 100-150 सो रां आव नो बायनो हायो मोनसे बम.  जाथाय आ सोनाब बंग नि।  रायजो नि गुबुन गुबुन जायगा जों लोगोसे बिरभुम आव 24 घन्टा याव 200 नि बारा आखायजों बानायनाय बम मोनदों।  गासै रायजो आव नो 400 नि बारा मोनदों।  मखजाथावदि बिरभुम आव नो साननै सिगाङाव न सावना होनायै सा 10 नि जिउ फोजोबनाय जाथाय जादोंमोन।  पुलिसफोरा गासै रायजो आव नो नागिरनाय आव 400 नि बारा बम मोननायजों लोगोसे सा 11 खौ हमनो हादों।  बिरभुम आव जानाय जाथायनि उनाव नो गिबि मन्थ्रि आ गासैबो आयेन बेरेखा हाथियार आरो बम फोरखौ नागिरनो बिथोन होदोंमोन। 